سائیں ظہور

سائیں ظہور () (پیدائش: 1936) اوکاڑہ، پاکستان کے تعلق رکھنے والے ایک صوفی گلوکار ہیں۔ انھوں نے اپنی زندگی کا زیادہ وقت درباروں اور درگاہوں پر گزارا ہے۔ 2006ء سے پہلے ان کا کوئی کلام ریکارڈ نہیں ہوا تھا جبکہ وہ عوامی گلوکار ہونے کے وجہ سے بی بی سی ورلڈ میوزک ایوارڈ کے لیے نامزد بھی ہوئے تھے۔ سائیں ان کا نام نہیں ہے بلکہ یہ سندھی قوم کا ایک لقب ہے۔

 زندگی 
سائیں ظہور ساہیوال ڈویژن کے ایک ضلع اوکاڑہ، پاکستان میں پیدا ہوئے۔ وہ اپنے گھر میں سب سے چھوٹے تھے اور انھوں نے پانچ سال کی عمر سے ہی گانا شروع کر دیا تھا۔ دس سال کی عمر میں انھوں نے گھر کو خیر آباد کہہ کر درباروں اور خانقاہوں کو اپنا مسکن بنا لیا۔

سائیں ظہور احمد نے 10سال کی عمر میں پہلی مرتبہ اپنے فن کا مظاہرہ کیا جب وہ ایک مشہور فیملی ”مانیکا“ کی شادی میں گئے۔ سائیں ظہور کا شمار پاکستان کے اُن لیجنڈ گلوکاروں میں کیا جاتا ہے جنھوں نے صوفی میوزک کو لوگوں تک پہنچانے میں اہم کردار ادا کیا۔

سائیں ظہور مزارات پر اپنے فن کا مظاہرہ کرتے ہیں اور لوگ بڑے احترام سے ان کو سننے کے لیے آتے ہیں۔ اس کے علاوہ سائیں ظہور کوک سٹوڈیو میں بھی اپنے فن کا مظاہرہ کر چکے ہیں۔

ان کے مشہور صوفی کلام میں” تومبہ، اللہ ہو، نچنا پیندا ہے، تیرے عشق نچایا، اک الف اور ربا ہو“ وغیرہ شامل ہیں۔

2006ء میں ان کا پہلا مجموعہ کلام آوازیں کے نام سے متھیلا ریکارڈز کے ذریعے منظر عام پر آیا۔ 2007ء میں انھوں نے ایک پاکستانی فلم خدا کے لیے کے لیے ایک گانا بھی گایا۔ 2011ء میں انھوں نے ایک برطانوی فلم ویسٹ از ویسٹ کے لیے گانا گایا اس کے علاوہ انھوں نے اس فلم میں اداکاری بھی کی۔

 مشہور گانے 
 تمبا (کوک سٹوڈیو سیزن 2)
 اللہ ہو
 نچنا پیندا اے
 تیرے عشق نچایا
 اک الف تیرے درکار (کوک سٹوڈیو سیزن 2)
 اللہ ہو (کوک سٹوڈیو سیزن 6)
 ربا ہو (کوک سٹوڈیو سیزن 6)

 فلمیں 
ان کی موسیقی اس فلم کے لیے استعمال کی گئی۔
 ویسٹ از ویسٹ (2010) - تمبا اور ایک الف

 حوالہ جات 

 بیرونی روابط 
سائیں ظہور دہائیوں سے درباروں پر گا رہے ہیں۔

زمرہ:1945ء کی پیدائشیں
زمرہ:بقید حیات شخصیات
زمرہ:پاکستانی صوفیا
زمرہ:پاکستانی قوال
زمرہ:پاکستانی لوک گلوکار
زمرہ:پاکستانی مرد گلوکار
زمرہ:پنجابی زبان کے گلوکار
زمرہ:پنجابی شخصیات
زمرہ:پنجابی گلوکار
زمرہ:ضلع اوکاڑہ کی شخصیات
زمرہ:کوک سٹوڈیو (پاکستان) کے فنکار
زمرہ:ویکی ڈیٹا سے مختلف مختصر وضاحت
زمرہ:کوک اسٹوڈیو  پاکستان
زمرہ:تمغائے حسن کارکردگی وصول کنندگان
زمرہ:لاہوری شخصیات